సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కలిసి పనిచేస్తాం:  శశాంక్‌ మనోహర్‌
బోర్డు సమర్థవంతంగా పనిచేసేందుకు వీలుగా అందరం కలిసి పనిచేస్తామని నూతన బీసీసీఐ అధ్యక్షుడు శశాంక్‌ మనోహర్‌ తెలిపారు.
TNN | Updated:
Oct 5, 2015, 11:57AM IST
ముంబై : బోర్డు సమర్థవంతంగా పనిచేసేందుకు వీలుగా అందరం కలిసి పనిచేస్తామని నూతన బీసీసీఐ అధ్యక్షుడు శశాంక్‌ మనోహర్‌ తెలిపారు. ఇక్కడ మేం విబేధాలతో పనిచేయడం సాధ్యం కాదు... కాబట్టి అందరితో సహకారంతో పనిచేస్తామన్నారు. భారత క్రికెట్‌ కంట్రోల్‌ బోర్డు నూతన అధ్యక్షుడిగా శశాంక్‌ మనోహర్‌ బాధ్యతలు చేపట్టారు. జగన్మోహన్‌ దాల్మియా మృతితో ఏర్పడిన అధ్యక్ష పదవికి ఆయన ఏకగ్రీవంగా ఎన్నికయ్యారు. ఇన్నేళ్లుగా బోర్డులో చక్రం తిప్పిన శ్రీని.. కనీసం అభ్యర్థిని నిలపడానికి అవసరమైన మద్దతు కూడా పొందలేక పోవడం గమనార్హం. దీంతో ఎటువంటి పోటీ లేకుండా బోర్డు 36వ అధ్యక్షుడిగా మనోహర్‌ మరోసారి అధ్యక్ష పీఠాన్ని అధిరోహించారు. ఈ సందర్భంగా ఆయన మీడియాతో మాట్లాడుతూ పై వ్యాఖ్యలు చేశారు. గతంలో బిసిసిఐ అధ్యక్షుడిగా పనిచేసిన మనోహర్‌కు మిస్టర్‌ క్లీన్‌ అనే ఇమేజ్‌ కూడా ఉండడం..కలిసి వచ్చింది. ఈ కాలంలో కూడా సెల్‌ఫోన్‌ వాడని, సోషల్‌ నెట్‌వర్కింగ్‌ సైట్ల వంక కూడా చూడని వ్యక్తి శశాంక్‌. సొంత ఈ-మెయిల్‌ అకౌంట్‌ కూడా లేదు. నాగ్‌పూర్‌లో ప్రముఖ లాయర్‌ అయిన మనోహర్‌తో మాట్లాడాలనుకుంటే ఇంట్లో లేదా ఆఫీసులో ఉండే లాండ్‌లైన్‌ ఒక్కటే ఆధారం. 2008-11 వరకు మూడేళ్లు అధ్యక్షుడిగా పనిచేసినా.. ఒక్క వివాదం కూడా రాలేదు.